stanford-oval/wikipedia huggingface dataset:
מגדל המים של בני ברק

| --- | --- |

 מידע כללי
 סוג:  מגדל מים 
 מיקום:  בני ברק 
 מדינה:  ישראל 
 קואורדינטות:  32°04′39″N 34°50′00″E﻿ / ﻿32.077388888889°N 34.833305555556°E﻿ / 32.077388888889; 34.833305555556
  מפת מיקום  מפה דינמית   (למפת גוש דן מוגדלת) מגדל המים של בני ברק(למפת גוש דן רגילה) מגדל המים של בני ברק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל המים של בני ברק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל המים של בני ברק  he מגדל המים של בני ברקhe מגדל המים של בני ברקמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
מגדל המים של בני ברק נמצא על נקודה גבוהה בעיר ברחוב חזון איש קרוב לגבולה של העיר עם רמת גן, סמוך לשם נמצא בית הקברות שומרי שבת של בני ברק.
מגדל המים נמצא במרכז גן שעשועים שקרוי על שמו ומתנשא מעל בתי האזור, המגדל בנוי בטון חשוף בסגנון ברוטליזם מודרני ובעל קווים ישרים ואחידים, המגדל מהווה אחד מסמלי של העיר ואף הוא הופיע על סמליל מיתוג של העיר לקראת 90 שנה לבני ברק. את המגדל תכנן האדריכל ישראל קשטן שכיום משמש בתור מהנדס העיר. המגדל נמצא בשימוש של מי-ברק, תאגיד המים של בני ברק.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ספיידרמן: זמנים גדולים

| --- | --- |

עטיפת החוברת The Amazing Spider-Man #648 מנובמבר 2010, אמנות מאת הומברטו ראמוס, אדגר דלגדו, סטפנו קאסלי, מרקוס מרטין וג'יי סקוט קמפבל.
 מידע קומיקס
 יוצר:  דן סלוט
 סוגה:  קומיקס
 תקופת פרסום מקורית:  נובמבר 2010 – מרץ 2011 (כ־121 ימים)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מארוול קומיקס
 מספר החוברות:  9
 קומיקס קודם בסדרה:  "רגע אחד בזמן"
זמנים גדולים (באנגלית: Big Time) היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס. הסיפור נמשך כתשע חוברות בין נובמבר 2010 למרץ 2011 בחוברות The Amazing Spider-Man #648–656 בכתיבתו של דן סלוט ובאיורם של הומברטו ראמוס, מרקוס מרטין וסטפנו קאסלי.
עלילת הסיפור ממשיכה את הנרטיב הספרותי שהוצג ב-102 הגליונות הרצופים של סיפור "עוד יום אחד" והיא הראשונה שמהווה שינוי פרסומי בסדרת החוברות של ספיידרמן מאז תחילתו. תדירות הפרסום ירדה משלוש חוברות חודשיות לשתי חוברות, אך אורכה של חוברת הורחב מ-22 עמודים ל-30. נעשה שימוש באורך זה כדי להוסיף סיפורים צדדיים, ולעיתים גם להאריך את העלילה הראשית. במקביל עם הסיפור שהחל בהרצה עם חוברות The Amazing Spider-Man, חברת מארוול החלה בפרסומם של כותרים חדשים - אוסבורן, קרנג' וכרך שני לספיידר-גירל - אשר נחשבים לחלק מהסיפור של "זמנים גדולים".
סיפור זה נחשב לרב-מכר, כשכל תשע החוברות שלו אזלו לחלוטין ממלאי חברה ההפצה "Diamond" ויצאו להדפסה שנייה.
עלילת הסיפור > "הורג להיות כמוך"

פיטר פארקר מתחיל עבודה חדשה במעבדות הורייזון בהמלצתה של מרלה ג'יימסון, אשתו השנייה של ג'יי ג'ונה ג'יימסון. פיל יוריק נוטל את זהותו של הובגובלין אחרי שהוא הורג את דניאל קינגסלי. ספיידרמן מנסה לסכל שוד של ההובגובלין החדש, אך אינו מצליח להתגבר על גלי הדף ההרסניים והמסחררים שבוקעים מהצחוק המטורף שלו. פארקר משתמש בעבודתו החדשה במעבדות הורייזון כדי ליצור חליפה חדשה שמשתמשת בהרמוניקות כדי למנוע את השפעות הצחוק המטורף. הוא והחתולה השחורה מסתננים לתוך בניין שבבעלותו של הקינגפין כדי לגנוב מתכת נסיונית.
בסיפורים הצדדיים של חוברות The Amazing Spider-Man #649-651, אלסטייר סמית' מבריח את מאק גרגן מהכלא ונותן לו חליפת עקרב חדשה. אירועים אלה מובילים לסיפור "נקמת קוטלי העכביש".
עלילת הסיפור > "נקמת קוטלי העכביש"

אלסטייר סמית' משתיל שתלים קיברנטיים בכל אלה שנוטרים טינה לג'יי ג'ונה ג'יימסון ובכך יוצר את צבא קוטלי העכביש. כולם - כולל מאק גרגן - ניחנים ביכולת חוש העכביש בדומה לזו של ספיידרמן, מה שמקשה להתקיף אותם ומאפשר לאלסטייר סמית' לתקשר עמם באופן טלפתי. סמיית' שם למטרה את משפחתו וחבריו של ג'יימסון כדי שזה האחרון ירגיש את כאבו לאחר שאיבד את אביו. האוונג'רס החדשים עוזרים לספיידרמן להילחם במספר רב של איומים, אך ספיידרמן נאלץ לבנות פצצה שתנטרל את חוש העכביש בקוטלי העכביש ותעזור להביס אותם. מאק גרגן מונע מספיידרמן לברוח אחרי שהוא שותל את הפצצה, והוא נאלץ להפעיל אותה כאשר הוא עדיין נמצא ברדיוס ההשפעה שלה ומאבד את חוש העכביש שלו. אחרי שצבא קוטלי העכביש שלו מנוטרל, אלסטייר סמית' מנסה בעצמו להרוג את ג'יימסון, אך מרלה ג'יימסון קופצת מבעוד מועד כדי להציל את חיי בעלה ונהרגת.
עלילת הסיפור > "אף אחד לא ימות"

הלווייה נערכת עבור מרלה ג'יימסון. פארקר חולם חלום סיוט שבו הוא רואה את כל אלה שנהרגו בחייו (גוון סטייסי, בן ריילי, איזיקיאל סימס, פרדריק פוסוול, בנט ברנט, קפטן ג'ורג סטייסי ושרלמיין מחוברות "ספיידרמן נגד וולברין"). כאשר הוא מתעורר, הוא נודר נדר להיות ספיידרמן טוב יותר ואומר שכל עוד הוא נמצא בחיים אף אחד לא ימות. בהמשך הוא מתמודד מול נבל חדש חסר רגשות ובעל נטייה להרוג בשם "טבח" (Massacre). ללא חוש העכביש שלו, ספיידרמן נורה בידי אקדח של טבח ונאלץ לבנות חליפת שריון כדי להילחם בו. הוא מצליח להביס אותו ומתעמת עם ג'יימסון, שרוצה להעניק את עונש המוות לסמיית' בעוון מות אשתו מרלה ולטבח בעוון כל האנשים שהרג.
הערות שוליים

↑  Amazing Spider-Man Burns Up The Sales Charts!, Graphic Policy, May 9, 2011
↑  The Amazing Spider-Man #648-651
↑  The Amazing Spider-Man #652-654
רעידת האדמה בסוריה (1170)

| --- | --- |
 סוג:  רעידת אדמה
 תאריך התרחשות:  29 ביוני 1170 
 מגניטודה:  7.7 בסולם מגניטודה לפי מומנט
 קואורדינטות:  35°06′N 36°30′E﻿ / ﻿35.1°N 36.5°E﻿ / 35.1; 36.5
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהרעידת האדמה בסוריה (1170)(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהרעידת האדמה בסוריה (1170)
 
רעידת האדמה של שנת 1170 היא רעידת אדמה שהתרחשה בסוריה מוקדם בבוקר ב-29 ביוני 1170. על פי הערכה הרעש היה בעוצמה 7.7 בסולם מגניטודה לפי מומנט.
רעידת האדמה גרמה לנזקים קשים מאנטיוכיה בצפון ועד טריפולי ובעלבכ בדרום. המצודה של קראק דה שבלייה נפגעה קשות ברעידת האדמה.
ישנם עדויות על כך שמספר רעידת אדמה מקדימות, קטנות יותר, אירעו באותו האזור לפני רעידת האדמה המרכזית. יש גם עדויות על כך שבמשך שלושה חודשים לאחר רעידת האדמה המרכזית אירעו באותו האזור רעידות עוקבות.
הערות שוליים

1 2  Ambraseys, Nicholas N. (2004). "The 12th century seismic paroxysm in the Middle East: a historical perspective" (PDF). Annals of Geophysics. Istituto Nazionale Geofisica e Vulcanologia. 47 (2–3): 733, 738, 745, 750.
↑  Mohamed Reda Sbeinati; Ryad Darawcheh; Mikhail Mouty (2005). "The historical earthquakes of Syria: an analysis of large and moderate earthquakes from 1365 B.C. to 1900 A.D." Annals of Geophysics, Vol. 48, N. 3, June 2005. pp. 381, 389–391, 410. אורכב מ-המקור ב-2015-04-09. נבדק ב-3 באפריל 2015. {{cite web}}:  (עזרה)
| רעידות אדמה באזור הלבנט |
| --- | --- | --- |
| העידן הקלאסי | רעידת האדמה באנטיוכיה ב-115 • רעידת האדמה ביהודה ב-130 • רעידות האדמה בגליל ב-363 • רעידת האדמה באנטיוכיה ב-526 • רעידת האדמה בביירות ב-551 |  |
| ימי הביניים | רעידת האדמה בגליל ב-749 • רעידת האדמה בדמשק ב-847 • רעידת האדמה בעכו ב-881 • רעידת האדמה בבקעת הירדן ב-1033 • רעידת האדמה במזרח הקרוב ב-1068 • רעידת האדמה בעמק הירדן ב-1138 • רעידת האדמה בחלב ב-1138 • רעידת האדמה בחמה ב-1157 • רעידת האדמה בסוריה ב-1170 • רעידת האדמה בסוריה ב-1202 |  |
| התקופה העות'מאנית | רעידות האדמה במזרח הקרוב ב-1759 • רעידת האדמה בירושלים ב-1834 • רעידת האדמה בגליל ב-1837 |  |
| העת המודרנית | רעידת האדמה ביריחו ב-1927 • רעידות האדמה בנפת שוף בלבנון ב-1956 • רעידת האדמה בשארם א-שייח' ב-1969 • רעידת האדמה במפרץ אילת ב-1995 • רעידת האדמה בטורקיה ב-2023 |  |
אולפני יוניברסל פלורידה

| --- | --- |


הכניסה לאזור "הוליווד"
 מיקום:  אורלנדו, פלורידה, ארצות הברית
 תאריך פתיחה:  7 ביוני 1990
 אתר נופש:  אתר הנופש אולפני יוניברסל
 תמה:  סרטי קולנוע, הוליווד, ניו יורק
 מפעיל:  NBC יונברסל, קבוצת בלקסטון
 קואורדינטות:  28°28′31″N 81°28′01″W﻿ / ﻿28.4752°N 81.467°W﻿ / 28.4752; -81.467
 אתר אולפני יוניברסל פלורידה
  (למפת אורלנדו מוגדלת) אולפני יוניברסל פלורידה(למפת אורלנדו רגילה) אולפני יוניברסל פלורידה
 
אולפני אולי שיטינג יוניברסל פלורידה (באנגלית: Universal Studios Florida) הוא אחד משני פארקי השעשועים של אתר הנופש אולפני יוניברסל אשר נמצא באורלנדו במדינת פלורידה שבארצות הברית. הפארק נפתח לציבור ב-7 ביוני 1990.
בשנת 2016 ביקרו בפארק כ-9,998,000 מבקרים, והיה השישי במספר המבקרים בו מבין פארקי השעשועים בארצות הברית והתשיעי מבין פארקי השעשועים ברחבי העולם.
ה"ארצות" השונות

הפארק מחולק לשישה אזורים ("ארצות") בעלי תמות שונות:
ה"ארצות" השונות > מרכז ההפקה

מרכז ההפקה ("Production Central") הוא אזור המבוסס על תמה של הפקת סרטים. אזור זה כולל את המתקנים הבאים:
"שרק 4 ממדים" - מתקן המציג סרט תלת־ממדי המבוסס על הסרט "שרק". מתקן זה נפתח בשנת 2003 ומשלב תנועה עם סרט.
"גנוב על הירח: מהומת המיניונים" - מתקן סימולטור המבוסס על הסרט "גנוב על הירח" ובו המבקרים פוגשים דמויות מהסרט "והופכים" לדמויות מהסרט, מתקן זה נפתח בשנת 2012.
"פגוש את חמור" (Meet Donkey) - מתקן אינטראקטיבי בו הצופים מקיימים דיאלוג עם דמויות מהסרט: שרק, הנסיכה פיונה והחמור.
"נסיעה הטיל המטלטלטת של הוליווד" (Hollywood Rip Ride Rockit) - רכבת הרים ענקית מפלדה בה ניתן לבחור את הפסקול שיושמע במהלך השימוש במתקן.
"רובוטריקים" - (Transformers: The Ride) - מתקן אפל המשתמש בטכנולוגיית תלת-מדד וסימולטורים הנוסעים על גבי מסילה ומבוססת על סדרת סרטי "רובוטריקים".
מתקנים שהיו בעבר באזור הם:
"העולם העתידי של האנה ברברה" (The Funtastic World of Hanna-Barbera) - סימולטור תנועה המבוסס על דמויות הסדרות של האנה ברברה. מתקן זה נפתח ב- 7 ביוני 1990 ונסגר בשנת 2002 על מנת לפנות מקום למתקן ג'ימי נייטרון.
"פיצוץ הניקטון של ג'ימי ניוטרון" (Jimmy Neutron's Nicktoon Blast) - סימולטור תנועה המבוסס על דמויות הסדרות של ניקלודיאון. מתקן זה נפתח ב- 4 באפריל 2003 ונסגר בשנת 2012 על מנת לפנות מקום למתקן גנוב על הירח.
"אלפרד היצ'קוק: אמנות עשיית הסרטים" (Alfred Hitchcock: The Art of Making Movies) - מופע תיאטרון המציג עשיית סרטים, ובין היתר את סצנת המקלחת מהסרט "פסיכו". מתקן זה נפתח ב-7 ביוני 1990 ונסגר בשנת 2003 על מנת לפנות מקום למתקן שרק.
"אולפני ניקלודיאון" (Nickelodeon Studios) - סיור מודרך באולפני ניקלודיאון. סיור זה פעל מ-7 ביולי 1990 ועד שנת 2005. בשנה זו אולפן 18 אשר שימש את אולפני ניקלודיאון הועבר לשימוש "קבוצת האנשים הכחולים בתיאטרון שארפ אקווס" המהווה כיום חלק מהיוניברסל סיטיווק.
"סיור האולפנים של אולפני יוניברסל" (Universal Studios Studio Tour) - סיור מאחורי הקלעים באולפני ההפקה שפעל החל מ-7 ביוני 1990 ועד שנת 1998. באזור הסיור מוקם ה"בוניארד".
"במה 54" - תערוכה של תפאורות מסרטי אולפני יוניברסל שפעלה בין 1997–2003. התערוכה נסגרה על מנת לפנות מקום למתקן "פגוש את חמור".
ה"בונאירד" (The Boneyard) - מגרש תערוכות של תפאורות שנסגר בשנת 2008.
ה"ארצות" השונות > ניו יורק

אזור זה באתר מדמה תפאורה לצילום סרט בעיר גדולה כלשהי - החל מסמטה בראשית שנות ה-20 של המאה ה-20 וכלה ברחוב במנהטן.
באזור זה מצויים המתקנים הבאים:
"נקמת המומיה" (Revenge of the Mummy) - רכבת הרים המבוססת על הסרט "המומיה". מתקן זה נפתח בשנת 2004.
"טוויסטר" - (Twister) - מתקן המדמה סופת טורנדו. מתקן זה נפתח בשנת 1997.
"מופע האחים בלוז" - מופע שירי האחים בלוז. מתקן זה פעיל מאז שנת 1991.
"מרוץ בניו יורק בעקבות ג'ימי פאלון" - מתקן סימולטור וסרט תלת־ממד המבוסס על תוכנית האירוח של ג'ימי פאלון. נפתח באפריל 2017.
מתקנים שהיו בעבר באזור זה ואינם פעילים עוד:
"המופע המפחיד של מכסחי השדים" (Ghostbusters Spooktacular) - מופע המבוסס על הסרט "מכסחי השדים". מופע זה הציג החל מ-7 ביוני 1990 ועד 1996 על מנת לפנות מקום למתקן טוויסטר.
"קונגפרונטיישן" (Kongfrontation) - מופע בו המבקרים נוסעים ברכבל מהאי רוזוולט למנהטן בעת שקינג קונג תוקף את ניו יורק. מתקן זה החל לפעול ב-7 ביוני 1990, ונסגר ב-8 בספטמבר 2002 על מנת לפנות מקום למתקן נקמת המומיה.
"Screen Test Home Video Adventure" - מתקן בו המבקרים השתתפו בסצנות מסרטים קלסיים. מתקן זה פעל מ-7 ביוני 1990 ועד שנת 1990.
"Extreme Ghostbusters: The Great Fright Way" - מופע שכלל דמויות מהסרטים "מכסחי השדים" ו"ביטלג'וס". מופע זה פעל בין 1991 ו-2005.
ה"ארצות" השונות > סן פרנסיסקו/אמיטי - אזור זה נסגר בינואר 2012

אזור זה מדמה את רציף הדייגים שבסן פרנסיסקו וכן את העיירה אמיטי (מהסרט "מלתעות").
מתקנים באזור זה:
"מופע רוק אנד רול בית הקברות של ביטלג'וס" (Beetlejuice's Rock and Roll Graveyard Revue) - מופע בו מופיעות דמויות קלסיות מסרטי יוניברסל: פרנקנשטיין, דרקולה, כלתו של פרנקנשטיין ואיש הזאב. מתקן זה החל לפעול בשנת 1994.
"אסון! סרט אימה בכיכובך" (Disaster!: A Major Motion Picture Ride...Starring You!) מתקן בו המבקר משתתף בצילום סרט אימה.
מתקנים שפעלו בעבר באזור זה הם:
"An American Tail LIVE Show" - מופע המבוסס על הסרט "An American Tail". מופע זה הציג בין 1991 - 1994 ונסגר על מנת לפנות מקום למופע בית הקברות של ביטלג'וס.
"רעידת אדמה - הרעידה הגדולה" (Earthquake: The Big One) מתקן המדמה רעידת אדמה בשיעור 8.3 בסולם ריכטר. מתקן זה פעל בין 7 ביוני 1990 ונסגר בשנת 2007 על מנת לפנות מקום למתקן "אסון".
"מלתעות" (Jaws) מתקן בו המבקרים מפליגים סביב האי אמיטי ומנסים להתחמק מהכריש. מתקן זה החל לפעול ב-7 ביוני 1990. הוא נסגר לקראת סוף 2011.
ה"ארצות" השונות > לונדון/סמטת דיאגון

אזור זה מדמה את סמטת דיאגון מסדרת ספרי "הארי פוטר". מתקנים באזור זה:
"הארי פוטר והבריחה מגרינגוטס" - רכבת הרים מפלדה המשלבת סרטי תלת־ממד ושחקנים חיים ומבוססת על סדרת ספרי "הארי פוטר" ומתרחשת בכספות בתת-קרקעיות בבנק גרינגוטס.
"הוגוורטס אקספרס" - רכבת קיטור במשלבת שימוש במסכים במקום חלונות ומקשרת לעולם הקוסמים של הארי פוטר בפארק הנושא הסמוך איי ההרפתקאות.
ה"ארצות" השונות > אקספו העולם

אזור זה מציג תערוכה עולמית המשלבת הן סגנון עתידני והן סגנון של נוסטלגי של ראשית המאה ה-20 (כפי שבפועל היו רוב התערוכות העולמית של שנות ה-50 וה-60).
מתקנים באזור זה:
"משפחת סימפסון" - מתקן סימולטור ושימוש בטכנולוגיית IMAX, המבוסס על סדרת הילדים המצוירת "משפחת סימפסון", פועל משנת 2008.
"הסחרחורת של קנג וקודו" - קרוסלה לילדים המבוססת על דמויות החייזרים מ"משפחת סימפסון", פועל משנת 2008.
"גברים בשחור: מתקפת החייזרים" - מתקן המבוסס על הסרט "גברים בשחור" בו על המשתתפים לנסוע בקרונית באזורים שונים ולירות בחייזרים רעים תוך כדי הימנעות מירי בחייזרים טובים, במהלך המתקן כל משתתף מקבל ניקוד לפי תוצאותיו בירי. פועל משנת 2000.
מתקנים שפעלו בעבר באזור זה:
"מופע הפעלולים של המערב המאוד מאוד מאוד פרוע" (The Wild, Wild, Wild West Stunt Show) - מופע פעלולים שפעל בשנים 1991–2003 ונסגר על מנת לפנות מקום למופע אפקט הפחד.
"בחזרה לעתיד: המתקן" - מתקן המבוסס על הסרט "בחזרה לעתיד". המתקן פעל בין 2 במאי 1991 ועד 30 במרץ 2007 על מנת לפנות מקום למתקן הסימפסונים הצפוי להיפתח במקום
"אפקט הפחד" - מופע פעלולים המבוסס על הסדרה. מתקן זה פועל מאז שנת 2005.
ה"ארצות" השונות > עולם הילדים של וודי וודפקר

עולם הילדים של וודי וודפקר (Woody Woodpecker's Kidzone) הוא אזור המבוסס על דמותו של וודי וודפקר.
באזור זה נמצאים המתקנים:
"יום בפארק עם בארני" (A Day in the Park with Barney) - מופע לילדים.
"גן המשחקים של פייבל" - מהסרט "אגדה אמריקאית (An American Tail) - גן משחקים לילדים.
"בעלי חיים שחקנים" (Animal Actors On Location) - מופע שנערך עם בעלי חיים מאומנים.
"ג'ורג' הסקרן הולך לעיר" - גן משחקים בו מידי עשר דקות נשטפים כל המשחקים בעשרות ליטרים של מים.
"רכבת ההרים של וודי וודפקר"
מגלשות המים של פייבל"
"הרפתקאות אי טי" - מתקן אפל המבוסס על הסרט "אי טי". לאחר הכניסה המשתתפים עולים על אופניים העפים באוויר מעל עיר והרים, טסים בחלל ומגיעים לבסוף לכוכב הבית של אי.טי.
מתקנים בפעלו בעבר באזור זה:
"מלון בייטס" - מתקן שכלל את התפאורה למלון בייטס מהסרט "פסיכו". מתקן זה פעל בין 7 ביוני 1990 ועד 1998 עת נסגר במטרה לפנות מקום למתקן רכבת ההרים של וודי וודפקר.
"ביקור בבית בייטס" - תפאורת בית בייטס מהסרט "פסיכו". מתקן זה פעל בין 7 ביוני 1990 ועד 1998 עת נסגר במטרה לפנות מקום למתקן ג'ורג' הסקרן.
ה"ארצות" השונות > הלאגונה

באזור זה נערך מופע זיקוקים שנקרא: "Universal 360 A Cinesphere Spectacular". מופע זה החליף את מופע Dynamite Nights Stunt Spectacular שהציג בין השנים 1990–2000.
ה"ארצות" השונות > הוליווד

אזור זה מדמה את שדרות הוליווד ואת האתרים הידועים בעיר הוליווד כגון בית המרקחת של שוובס, הדרייב אין של מל, חנות הבראון דרבי. בין המתקנים באזור זה:
"מופע איפור האימים של יוניברסל" (Universal's Horror Make-Up Show) - מופע אימים בו המבקרים משתתפים. מתקן זה פעיל מאז 7 ביוני 1990.
"טרמינייטור 2: קרב תלת־ממדי מעבר לזמן" (Terminator 2: 3-D Battle Across Time) מופע המשלב סרט תלת־ממדי ומופע המבוסס על הסרט "שליחות קטלנית 2: יום הדין". מופע זה פועל מאז 1996.
"מחווה ללובי" - מוזיאון המציג מוצגים ממופעיה של לוסיל בול.
"Mel's Drive-In Concert" - מופעים חיים.
מתקנים שפעלו בעבר באזור זה:
"AT&T בסרטים" - מתקן בו המבקרים יכלו "להתקשר" לשחקנים ידועים באמצעות טלפונים של חברת AT&T. מתקן זה נסגרת בשנת 2001, ובשטח בו פעל לא נעשה כיום שימוש.
"רצח במשיכת קולמוס" - מופע המבוסס על סדרת הטלוויזיה "רצח במשיכת קולמוס". מופע זה נסגר בשנת 1996 והוחלף במתקן הרקולס וזינה, אשר אף הוא נסגר בשנת 2000.
"How to Make a Mega Movie Deal" - שעשועון טלוויזיה שנערך בנוכחות הקהל. מתקן זה נסגרת בשנת 1995 על מנת לפנות מקום למתקן הטרמינייטור.
אירועים שנתיים

במהלך השנה נערכים בפארק מספר אירועים, חלקם כלולים במחיר הכניסה לפארק ועבור חלקם נדרש תשלום נוסף:
במסגרת המארדי גרא נערכת בפארק תהלוכה וקונצרט - אלה נערכים מידי שבת בין אמצע פברואר לאמצע אפריל.
"רוק היקום" (Rock the Universe) - אירוע מוזיקה שנערך מידי ספטמבר.
"לילות האימה של הלווין (Halloween Horror Nights) - אירוע שנערך מדי שנה בחודשים ספטמבר - אוקטובר במסגרתו מקבל הפארק ציביון רדוף שדים ורוחות
"תהלוכת החג של מייסיז" - תהלוכה במסגרתה לקראת חג המולד מובאים
יוניברסל אקספרס פלוס

כרטיס "יוניברסל אקספרס פלוס" ("Universal Express Plus") הניתן לרכישה בעלות גבוהה מעלות הכרטיס הרגיל, מאפשר למבקרים להיכנס אל המתקנים באמצעות תורים מקוצרים (בשונה מכרטיס ה"פאסט פאס" של דיסני, שיכול כל מבקר בפארקים של דיסני לנצל בלא תשלום נוסף - המאפשר כניסה מהירה באמצעות מנגנון תור וירטואלי, ולא באמצעות תור מקוצר פיזי).
ראו גם

איי ההרפתקאות
יוניברסל סיטיווק
הערות שוליים

↑  "Theme Index Museum Index 2016" (PDF). TEA/AECOM (באנגלית). נבדק ב-2017-06-22.
| --- | --- |
בקרת זהויות :  NLI: 987007563544405171  LCCN: sh94008687  MusicBrainz: 0fcce4b0-e404-4fa4-aaac-26bedd026352  VIAF: 315149954   WorldCat (עם VIAF): 315149954
עונת 2023/2024 בליגת העל בכדורסל

| --- | --- |

 מספר משתתפות:  13
 זוכה:  מכבי תל אביב
 סגנית:  הפועל תל אביב
 עלייה:  אליצור עירוני נתניה והפועל גלבוע גליל
 ירידה:  הפועל אילת
 מספר משחקים:  עונה סדירה: 24 מחזורים  בית עליון: 5 משחקים  בית תחתון: 6 משחקים  רבע הגמר: הטוב מ-5  חצי הגמר: הטוב מ-3  סדרת הגמר: הטוב מ-3
 השחקן המצטיין:  ישראל רומן סורקין (מכבי תל אביב)
 מלך הסלים:  ארצות הברית אלייז'ה סטיוארט (הפועל אילת)  20.6 למשחק
 מלך הריבאונדים:  ישראל איתי שגב (עירוני נס ציונה)  8.6 למשחק
 מלך האסיסטים:  ארצות הברית ספידי סמית' (הפועל ירושלים)  7.6 למשחק
 http://basket.co.il
 → 2022/20232024/2025 ←
 
עונת 2023/2024 בליגת העל בכדורסל הייתה העונה ה-70 של התחרות הארצית הבכירה לכדורסל בישראל וה-24 של ליגת העל. מספר הקבוצות היה 13. על ניצחון במשחק מוענקות שתי נקודות ונקודה בודדת מוענקת על הפסד. העונה החלה במשחק בודד ששוחק ב-6 באוקטובר והוקפאה עקב פרוץ מלחמת חרבות ברזל, העונה הוחזרה ב-28 בנובמבר.
קבוצות

עקב הגדלת הליגה בעונה זו ובעונה הבאה, ליגת העל כללה 13 קבוצות, 11 ששיחקו בליגה ב-2022/2023, ואת מכבי עירוני רמת גן והפועל עפולה שהעפילו בסיום עונת 2022/2023 מהליגה הלאומית.
| קבוצה | עיר | אולם | מספר מושבים |
| --- | --- | --- | --- |
| בני הרצליה | הרצליה | היובל | 1,250 |
| הפועל באר שבע דימונה | באר שבע ודימונה | הקונכייה | 3,000 |
| הפועל גליל עליון | מועצה אזורית הגליל העליון | הפיס כפר בלום | 1,237 |
| הפועל חולון | חולון | טוטו חולון | 5,500 |
| הפועל ירושלים | ירושלים | פיס ארנה | 11,000 |
| הפועל תל אביב | תל אביב | היכל קבוצת שלמה | 3,504 |
| מכבי תל אביב | תל אביב | מנורה מבטחים | 10,383 |
| עירוני נס ציונה | נס ציונה | לב המושבה | 1,300 |
| עירוני קריית אתא | קריית אתא | אולם רמז | 1,000 |
| הפועל אילת | אילת | בגין | 1,600 |
| הפועל חיפה | חיפה | היכל הספורט רוממה | 5,000 |
| הפועל עפולה | עפולה | הספורט העירוני עפולה | 1,000 |
| מכבי עירוני רמת גן | רמת גן | זיסמן | 1,400 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנת חסות ראשית |
| --- | --- | --- | --- | --- | --- |
| בני הרצליה | אלדד אקוניס | ישראל דן שמיר | ארצות הבריתישראל ווילי וורקמן | PEAK | Ofek Dist |
| הפועל אילת | טל פנחס | קרואטיהסלובניה יוריצה גולמאץ | ישראל קורן ז'ורנו | נייקי | יוסי אברהמי יזמות ובנייה |
| הפועל באר שבע דימונה | כפיר ארזי | ישראל אורן אהרוני | ישראל נטע סגל | KEPME | אלטשולר שחם |
| הפועל גליל עליון | זוהר לבקוביץ | ישראל ברק פלג | ישראל רועי הובר | MARCRON | נופר אנרגיה |
| הפועל חולון | איתן לנציאנו | ישראל עמית שרף | ישראל ניב משגב | ריבוק | קבוצת נתנאל |
| הפועל חיפה | יובל רוסמן | ישראל גיא גודס | ישראל אופק אביטל | ריבוק | שובל הנדסה ובניין בע"מ |
| הפועל ירושלים | מתן אדלסון | ישראל יונתן אלון | ארצות הברית ליוואי רנדולף | נייקי | בנק יהב |
| הפועל עפולה | יוסי מלכה | ישראל רועי פרל | ישראל ארגנטינה לוקאס גולדנברג | ריבוק |  |
| הפועל תל אביב | עופר ינאי | יוון סטפאנוס דדאס | ישראל בר טימור | ריבוק | ש. שלמה חברה לביטוח |
| מכבי עירוני רמת גן | חן שניידרמן | ישראל שמוליק ברנר | ישראל אדם אריאל | PEAK |  |
| מכבי תל אביב | שמעון מזרחי | ישראל עודד קטש | ישראל ג'ון דיברתולומיאו | פומה | פלייטיקה |
| עירוני נס ציונה | יניב מזרחי | ישראל מאיר טפירו | ארצות הברית ג'רום מיינסה | ריבוק | חי מוטרס |
| עירוני קריית אתא | נפתלי בנטוב | ישראל שרון אברהמי | ישראל אמין סטיבנס | ריבוק | לאטי יזמות ובנייה |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום | מאמן נכנס | תאריך המינוי |
| --- | --- | --- | --- | --- | --- | --- |
| הפועל באר שבע דימונה | ישראל ליאור ליובין | התפטר | 12 בנובמבר 2023 | (0-0) (התפטר במהלך הקפאת הליגה) | ישראל יואב שמיר | 12 בנובמבר 2023 |
| הפועל חיפה | ישראל אורן אהרוני | התפטר | 8 בדצמבר 2023 | 9 (2-1) | ישראל גיא גודס | 10 בדצמבר 2023 |
| הפועל ירושלים | סרביה אלכסנדר דז'יקיץ' | הסכמה הדדית | 4 בינואר 2024 | 9 (3-2) | יוון איליאס קנצוריס | 10 בינואר 2024 |
| הפועל אילת | איטליה מסימיליאנו מינטי | הסכם עזיבה | 21 בינואר 2024 | 13 (9-2) | קרואטיהסלובניה יוריצה גולמאץ | 7 בפברואר 2024 |
| הפועל באר שבע | ישראל יואב שמיר | סיום תקופת אימון זמנית | 20 בפברואר 2024 | 13 (12-4) | ישראל אורן אהרוני | 20 בפברואר 2024 |
| הפועל ירושלים | יוון איליאס קנצוריס | פוטר | 20 במרץ 2024 | 7 (9-9) | ישראל יונתן אלון | 20 במרץ 2024 |
| הפועל תל אביב | ישראל דני פרנקו | פוטר | 1 באפריל 2024 | 2 (4-15) | יוון סטפאנוס דדאס | 17 באפריל 2024 |
| עירוני נס ציונה | ישראל אלעד חסין | הסכמה הדדית | 4 במאי 2024 | 10 (16-9) | ישראל מאיר טפירו | 5 במאי 2024 |
השפעתה של מלחמת חרבות ברזל על העונה

עד מלחמת חרבות ברזל שוחק משחק אחד ב-6 באוקטובר בין עירוני נס ציונה להפועל עפולה, בעקבות המלחמה הוקפאה הליגה, ב-12 בנובמבר הוחלט שהליגה תחזור במתכונות שבה היא מוחזר במחזור השמיני (המחזור שהיה אמור להתרחש בתאריכי החזרה) ומשחקי המחזורים הקודמים יושלמו בהמשך העונה. כמו כן, הוחלט שלא תהיה הגבלה על העברת זרים, תינתן זכות לכל קבוצה לדחות משחק אחד עד 2024, ומשחקים ישוחקו באולמות הביתיים של הקבוצות עם קהל של עד 1,000 איש באזורים שפיקוד העורף אישר. בהמשך מספר זה עלה ל-5000 אוהדים, ולאחר מכן ההגבלה הוסרה.
הפועל גליל עליון שמארחת בכפר בלום, שנמצא במרחק של 6 קילומטר מגבול לבנון, אירחה משחק אחד מול עירוני נס ציונה ולאחר מכן החליפה ביתיות על כל משחקי הבית שלה בסיבוב הראשון, הקבוצה עברה לארח באולם הפיס בצפת.
השפעתה של מלחמת חרבות ברזל על העונה > הדיון לגבי הקפאת הירידות

מיד לאחר פרוץ המלחמה החלו קבוצות מענפי ספורט שונים, לרבות הכדורסל והכדורגל, לדרוש להקפיא את ירידות הליגה בסוף העונה, בנימוק שהעובדה שחלק מהקבוצות נאלצו לשחק שלא האולמן הביתי, כמו גם עזיבת הזרים והקושי של השחקנים הישראלים שחלקם נעקרו גם הם מבתיהם הופך את הליגה ללא תחרותית בעיקר עבור הקבוצות מהצפון ומהדרום. המנהלת הקלה אמנם על הקבוצות בכך שאפשרה גמישות בקביעת מועדי המשחקים הבאים לאחר חידוש הליגה, אך לא אישרה את הקפאת היורדות. ארי שטיינברג, יו"ר מנהלת הליגה, ציין כי הקפאת הירידות בשלב כה מוקדם של העונה יביא לכך שהקבוצות יעדיפו לסיים את חוזיהם של שחקנים זרים וישראלים יקרים מאחר שאיום הירידה הוסר כבר בשלב מוקדם של העונה, ולכן ההחלטה הייתה שלא לאשר את הקפאת הירידות בשלב זה.
הדיון בנושא הקפאת היורדות חודש בחודש פברואר, ובסופו של דבר החליטה מנהלת הליגה כי לא יוקפאו הירידות, אך הקבוצה שתסיים במקום האחרון בליגת העל, תשחק מול הקבוצה שתסיים במקום השני בליגה הלאומית על הזכות לשחק בעונה הבאה בליגת העל. החלטת המנהלת פורסמה ללא אישור איגוד הכדורסל, שפסל את ההחלטה. מנהלת הליגה עתרה לבית הדין נגד החלטת האיגוד, אך עתירתה נדחתה.